text: Gasgrill sandsynligvis årsag til brand
  07 juni 2015 kl. 05.41
  To brande lørdag aften: Den ene opstod sandsynligvis som følge af en varm grill. Årsagen til den anden kendes endnu ikke.
  Brandene opstod i aftes med ca. en times mellemrum. Den ene var i Gredstedsbro ved Ribe, hvor der gik ild i en villa.
  Ingen kom noget til, men en beboer blev efterfølgende behandlet for chock.
  Brandårsagen er endnu ukendt, oplyser politiet.
  Den anden brand opstod i Glejbjerg nær Holsted.
  Her nedbrændte en trægarage.
  Politiet har en teori om, at branden er opstået i forbindelse med, at en varm gasgrill var blevet sat ind i garagen.
  